Ericu950/Stoicheia-meter-silver huggingface dataset:
23  , διότι τοῖς ἀγγείοις τῆς ψυχῆς , σώματι καὶ αἰσθήσει , ἐν διατρίβων οὐκ ἦν ἀξιόχρεως ἀκοῦσαι τῶν τῆς βασιλείας δογμάτων καὶ νόμων  βασιλείαν δὲ σοφίαν εἶναι λέγομεν , ἐπεὶ καὶ τὸν σοφὸν βασιλέα  , μεταναστὰς δέ , ἡνίκα τῆς ἀχλύος σκεδασθείσης ὀξυδορκήσειν ἔμελλεν 0 .
εἰκότως οὖν καὶ τὴν αἰσθήσεως χώραν , ὄνομα Χαρράν , ἀπολιπεῖν οἴεται δεῖν ὁ ἐπιστήμης ἑταῖρος .
ἀπολείπει δὲ ἐτῶν γεγονὼς πέντε καὶ ἑβδομήκοντα ·
ὁ δὲ ἀριθμὸς οὗτος αἰσθητῆς καὶ νοητῆς , πρεσβυτέρας τε καὶ νεωτέρας , ἔτι δὲ φθαρτῆς καὶ ἀφθάρτου μεθόριος φύσεώς ἐστι .
νοητὸς μὲν γὰρ καὶ πρεσβύτερος καὶ ἄφθαρτος λόγος ὁ τῶν ἑβδομήκοντα , αἰσθητὸς δὲ καὶ νεώτερος ὁ ταῖς πέντε ἰσάριθμος ὢν αἰσθήσεσι 0 1 .
τούτῳ καὶ ὁ ἔτι γυμναζόμενος ἀσκητὴς ἐξετάζεται , μηδέπω δεδυνημένος ἐνέγκασθαι τὰ τέλεια νικητήρια ·
λέγεται γὰρ ὅτι " ἦσαν αἱ πᾶσαι ψυχαὶ ἐξ Ἰακὼβ πέντε καὶ ἑβδομήκοντα “  Exod .
τοῦ γὰρ ἀθλοῦντος καὶ τὸν ὑπὲρ κτήσεως ἀρετῆς ἱερὸν ὄντως ἀγῶνα μὴ διαφθείροντος ψυχαὶ μὲν πρὸ σωμάτων γεννήματα , οὔπω δ ἐκτετμημέναι τὸ ἄλογον , ἀλλ ἔτι τὸν αἰσθήσεως ὄχλον ἐφελκόμεναι 0 1 .
παλαίοντος γὰρ καὶ κονιομένου καὶ πτερνίζοντος Ἰακώβ ἐστιν ὄνομα , οὐ νενικηκότος ·
ὅταν δὲ τὸν θεὸν ὁρᾶν ἱκανὸς εἶναι δόξας Ἰσραὴλ μετονομασθῇ , μόνῳ χρήσεται τῷ ἑβδομηκοστῷ λόγῳ , τὴν πεντάδα τῶν αἰσθήσεων ἐκτεμών ·
λέγεται γὰρ ὅτι „ ἐν ἑβδομήκοντα ψυχαῖς κατέβησαν οἱ πατέρες σου εἰς Αἴγυπτον “  Deut .
οὗτός ἐστιν ὁ ἀριθμὸς Μωυσέως τοῦ σοφοῦ γνώριμος ·
τοὺς γὰρ ἀριστίνδην ἐκ παντὸς τοῦ πλήθους ἐπιλελεγμένους ἑβδομήκοντα εἶναι συμβέβηκε καὶ πρεσβυτέρους ἅπαντας , οὐχ ἡλικίαις ἀλλὰ φρονήσει καὶ βουλαῖς , γνώμαις τε καὶ ἀρχαιοτρόποις ζηλώσεσιν .
οὗτος ὁ ἀριθμὸς ἱερουργεῖταί τε καὶ ἀποδίδοται θεῷ , ὅταν οἱ τέλειοι τῆς ψυχῆς συναχθῶσι καὶ συγκομισθῶσι καρποί ·
τῇ γὰρ τῶν σκηνῶν ἑορτῇ χωρὶς τῶν ἄλλων θυμάτων ἑβδομήκοντα μόσχους ἀνάγειν θυσίαν ὁλόκαυστον διείρηται  Num .
κατὰ τὸν ἑβδομηκοστὸν λόγον καὶ αἱ τῶν ἀρχόντων φιάλαι κατασκευάζονται  ἑκάστη γὰρ ἑβδομήκοντα σικλῶν ἐστιν ὁλκῆς  Num .
, ἐπειδὴ τὰ ἔνσπονδα καὶ συμβατήρια καὶ φίλα τῆς ψυχῆς ὡς ἀληθῶς ὁλκὸν ἔχει δύναμιν , τὸν ἑβδομηκοστὸν καὶ ἅγιον λόγον , ὃν Αἴγυπτος , ἡ μισάρετος καὶ φιλοπαθὴς φύσις , πενθοῦσα εἰσάγεται ·
ἑβδομήκοντα γὰρ ἡμέραις καταριθμεῖται παρ αὐτοῖς τὸ πένθος  Gen .
οὗτος μὲν οὖν ὁ ἀριθμός , ὡς ἔφην , Μωυσέως γνώριμος , ὁ δὲ τῶν πέντε αἰσθήσεων τοῦ καὶ τὸ σῶμα καὶ τὰ ἐκτὸς ἀσπαζομένου , ὃν ἔθος καλεῖν Ἰωσήφ 0 1 .
τοσαύτην γὰρ αὐτῶν ἐπιμέλειαν πεποίηται , ὥστε τὸν μὲν ὁμογάστριον ἀδελφόν , τὸν αἰσθήσεως ἔκγονον ὄντα  ἥκιστα γὰρ ὁμοπατρίους οἶδε  , πέντε ἐξάλλοις δωρεῖται στολαῖς  Gen 0 .
45 , 22  , διαπρεπεῖς ἡγούμενος τὰς αἰσθήσεις καὶ κόσμου καὶ τιμῆς ἀξίας .
ὅλῃ δὲ Αἰγύπτῳ καὶ νόμους ἀναγράφει , ὅπως τιμῶσιν αὐτὰς καὶ φόρους καὶ δασμοὺς ὡς βασιλεῦσιν ἀνὰ πᾶν ἔτος κομίζωσι ·
τὸν γὰρ σῖτον ἀποπεμπτοῦν κελεύει  Gen .
47 , 24  , τὸ δέ ἐστιν ὕλας καὶ τροφὰς ἀφθόνους θησαυροφυλακεῖν ταῖς πέντε αἰσθήσεσιν , ὅπως ἑκάστη τῶν οἰκείων ἀνεπισχέτως ἐμπιπλαμένη τρυφᾷ καὶ τὸν νοῦν τοῖς ἐπεισφορουμένοις βαρύνουσα βαπτίζῃ ·
ταῖς γὰρ τῶν αἰσθήσεων εὐωχίαις λιμὸν ἄγει διάνοια , ὡς ἔμπαλιν ταῖς νηστείαις εὐφροσύνας 0 .
οὐχ ὁρᾷς ὅτι καὶ πέντε Σαλπαὰδ θυγατέρες , ἃς ἀλληγοροῦντες αἰσθήσεις εἶναί φαμεν , ἐκ τοῦ δήμου Μανασσῆ γεγόνασιν , ὃς υἱὸς Ἰωσήφ ἐστι , χρόνῳ μὲν πρεσβύτερος ὤν , δυνάμει δὲ νεώτερος ;
καλεῖται γὰρ ἐκ λήθης , τὸ δὲ ἰσοδυναμοῦν ἐστι πρᾶγμα ἀναμνήσει .
ἀνάμνησις δὲ τὰ δευτερεῖα φέρεται μνήμης , ἧς Ἐφραῒμ ἐπώνυμος γέγονεν , ὃς καρποφορία μεταληφθεὶς προσαγορεύεται ·
καρπὸς δὲ κάλλιστος καὶ τροφιμώτατος ψυχῆς τὸ ἄληστον ἐν μνήμαις 0 .
λέγουσι γοῦν τὰ ἐναρμόνια ἑαυταῖς αἱ παρθένοι ·
„ ὁ πατὴρ ἡμῶν ἀπέθανεν “  ἀλλ ὁ θάνατος ἀναμνήσεώς ἐστι λήθη  „ καὶ ἀπέθανεν οὐ δι ἁμαρτίαν ἑαυτοῦ “  παγκάλως ·
οὐ γὰρ ἑκούσιον ἡ λήθη πάθος , ἀλλ ἕν τι τῶν οὐ παρ ἡμῖν , ἐπιγινόμενον ἔξωθεν  , „ υἱοὶ δὲ οὐκ ἐγένοντο αὐτῷ "  Num 0 .
27 , 3  , ἀλλὰ θυγατέρες , ἐπειδὴ τὸ μὲν μνημονικὸν ἅτε φύσει διανιστάμενον ἀρρενογονεῖ , τὸ δὲ ἐπιλανθανόμενον ὕπνῳ λογισμοῦ χρώμενον θηλυτοκεῖ 0 ·
ἄλογον γάρ , ἀλόγου δὲ μέρους ψυχῆς αἰσθήσεις θυγατέρες 0 1 .
εἰ δέ τις τὸν μὲν τάχει παρέδραμε , Μωυσῇ δὲ ἠκουλούθησε , μήπω δυνηθεὶς ἰσόδρομος αὐτῷ γενέσθαι κεκραμένῳ καὶ μιγάδι ἀριθμῷ χρήσεται , τῷ πέμπτῳ καὶ ἑβδομηκοστῷ , ὅς ἐστι σύμβολον αἰσθητῆς καὶ νοητῆς φύσεως , συγκεκραμένων ἀμφοῖν εἰς εἴδους ἑνὸς ἀνεπιλήπτου γένεσιν .
ἄγαμαι σφόδρα καὶ τὴν ὑπομονὴν Ῥεβέκκαν , ἐπειδὰν τῷ τελείῳ τὴν ψυχὴν καὶ τὰς τῶν παθῶν καὶ κακιῶν τραχύτητας καθῃρηκότι παραινῇ τότε εἰς Χαρρὰν ἀποδρᾶναι ·
νῦν οὖν , τέκνον , ἄκουσον τῆς φωνῆς μου καὶ ἀναστὰς ἀπόδραθι πρὸς Λάβαν τὸν ἀδελφόν μου εἰς Χαρρὰν καὶ οἴκησον μετ  αὐτοῦ ἡμέρας τινάς , ἕως τοῦ ἀποστρέψαι τὸν θυμὸν καὶ τὴν ὀργὴν τοῦ ἀδελφοῦ σου ἀπὸ σοῦ , καὶ ἐπιλάθηται ἃ πεποίηκας αὐτῷ “  Gen .
παγκάλως δὲ τὴν ἐπὶ τὰς αἰσθήσεις ὁδὸν δρασμὸν εἴρηκεν ·
ὄντως γὰρ δραπέτης ὁ νοῦς τότε γίνεται , ὅταν καταλιπὼν τὰ οἰκεῖα ἑαυτῷ νοητὰ τράπηται πρὸς τὸ ἐναντίον τάγμα τῶν αἰσθητῶν .
ἔστι δὲ ὅπου καὶ τὸ δραπετεύειν χρήσιμον , ἐπειδάν τις αὐτὸ ποιῇ μὴ ἕνεκα ἔχθους τοῦ πρὸς τὸν κρείττονα , ἀλλὰ τοῦ μὴ ἐπιβουλευθῆναι χάριν πρὸς τοῦ χείρονος .
τίς οὖν ἡ παραίνεσις τῆς ὑπομονῆς 0 ;
θαυμασιωτάτη καὶ περιμάχητος 0 ·
ἐάν ποτε , φησίν , ὁρᾷς ἀνηρεθισμένον καὶ ἐξηγριωμένον τὸ θυμοῦ καὶ ὀργῆς πάθος ἐν σαυτῷ ἤ τινι ἑτέρῳ , ὃ ἡ ἄλογος καὶ ἀτίθασος ζῳοτροφεῖ φύσις , μὴ μᾶλλον αὐτὸ ἀκονήσας ἐκθηριώσῃς  δήξεται γὰρ ἴσως ἀνίατα  , καταψύχων δὲ τὸ ζέον αὐτοῦ καὶ πεπυρωμένον ἄγαν ἡμέρωσον ·
τιθασὸν γὰρ καὶ χειρόηθες εἰ γένοιτο , ἥκιστα ἂν βλάψαι .
τίς οὖν ὁ τρόπος τῆς τιθασείας καὶ ἡμερώσεως αὐτοῦ 0 ;
μεθαρμοσάμενος καὶ μετασκευασάμενος , ὅσα τῷ δοκεῖν , ἀκολούθησον τὸ πρῶτον οἷς ἂν ἐθέλῃ καὶ πρὸς μηδὲν ἐναντιωθεὶς ὁμολόγησον τὰ αὐτὰ φιλεῖν τε καὶ μισεῖν 0 ·
οὕτω γὰρ ἐξευμενισθήσεται .
πραϋνθέντος δὲ ἀποθήσῃ τὴν ὑπόκρισιν , καὶ μηδὲν ἔτι προσδοκῶν ἐξ ἐκείνου κακὸν πείσεσθαι μετὰ ῥᾳστώνης ἐπανελεύσῃ πρὸς τὴν τῶν ἰδίων ἐπιμέλειαν .
εἰσάγεται γὰρ διὰ τοῦτο Χαρρὰν θρεμμάτων μὲν ἀνάπλεως , οἰκήτορσι δὲ κεχρημένη κτηνοτρόφοις ·
τί γὰρ ἂν εἴη χωρίον ἀλόγῳ φύσει καὶ τοῖς τὴν ἐπιμέλειαν καὶ προστασίαν αὐτῆς ἀνειληφόσιν ἐπιτηδειότερον τῶν ἐν ἡμῖν αἰσθήσεων ;
πυθομένου γοῦν τοῦ ἀσκητοῦ „ πόθεν ἐστέ “ ἀποκρίνονται τ ἀληθὲς οἱ ποιμένες ὅτι „ ἐκ Χαρράν “  Gen 0 .
ἐκ γὰρ αἰσθήσεως αἱ ἄλογοι ὡς ἐκ διανοίας αἱ λογικαὶ δυνάμεις εἰσί 0 .
προσπυθομένου δέ , εἰ γινώσκουσι Λάβαν , φασὶν εἰκότως εἰδέναι  Gen .
γνωρίζει γὰρ τὸ χρῶμα καὶ πᾶσαν ποιότητα αἴσθησις , ὡς οἴεται , χρωμάτων δὲ καὶ ποιοτήτων ὁ Λάβαν σύμβολον 0 .
καὶ αὐτὸς δὲ ἐπειδὰν ἤδη τελειωθῇ , τὸν μὲν τῶν αἰσθήσεων οἶκον ἀπολείψει , τὸν δὲ τῆς ψυχῆς ὡς ψυχῆς ἱδρύεται , ὃν ἔτι ὢν ἐν τοῖς πόνοις καὶ ταῖς ἀσκήσεσιν ἀναζωγραφεῖ ·
„ πότε ποιήσω κ ἀγὼ ἐμαυτῷ οἶκον ;
πότε τῶν αἰσθητῶν καὶ αἰσθήσεων ὑπεριδὼν νοῦν καὶ διάνοιαν οἰκήσω , λόγῳ θεωρητοῖς πράγμασι συντρεφόμενος καὶ συνδιαιτώμενος , καθάπερ αἱ ζητητικαὶ τῶν ἀφανῶν ψυχαί  μαίας αὐτὰς ἔθος ὀνομάζειν  0 ;
καὶ γὰρ αὗται ποιοῦσι σκεπάσματα οἰκεῖα καὶ φυλακτήρια φιλαρέτοις ψυχαῖς ·
τὸ δὲ εὐερκέστατον οἰκοδόμημα ἦν ὁ θεοῦ φόβος τοῖς φρουρὰν καὶ τεῖχος αὐτὸν ἀκαθαίρετον πεποιημένοις .
„ ἐπειδὴ “ γάρ φησιν „ ἐφοβοῦντο αἱ μαῖαι τὸν θεόν , ἐποίησαν ἑαυταῖς οἰκίας “  Exod .
ἐξελθὼν οὖν ἐκ τῶν κατὰ τὴν Χαρρὰν τόπων ὁ νοῦς λέγεται „ διοδεῦσαι τὴν γῆν ἕως τοῦ τόπου Συχὲμ ἐπὶ τὴν δρῦν τὴν ὑψηλήν “  Gen .
τί δέ ἐστι τὸ διοδεῦσαι , σκεψώμεθα ·
τὸ φιλομαθὲς ζητητικὸν καὶ περίεργόν ἐστι φύσει , πανταχῇ βαδίζον ἀόκνως καὶ πανταχόσε διακῦπτον καὶ μηδὲν ἀδιερεύνητον τῶν ὄντων μή τε σωμάτων μή τε πραγμάτων ἀπολιπεῖν δικαιοῦν .
λίχνον γὰρ ἐκτόπως θεαμάτων καὶ ἀκουσμάτων εἶναι πέφυκεν , ὡς μὴ μόνον τοῖς ἐπιχωρίοις ἀρκεῖσθαι , ἀλλὰ καὶ τῶν ξενικῶν καὶ πορρωτάτω διῳκισμένων ἐφίεσθαι .
λέγουσι γοῦν , ὡς ἔστιν ἄτοπον ἐμπόρους μὲν καὶ καπήλους γλίσχρων ἕνεκα κερδῶν διαβαίνειν τὰ πελάγη καὶ τὴν οἰκουμένην ἐν κύκλῳ περιιέναι ἅπασαν , μὴ θέρος , μὴ χειμῶνα , μὴ πνεύματα βίαια , μὴ ἐναντία , μὴ νεότητα , μὴ γῆρας , μὴ νόσον σώματος , μὴ φίλων συνήθειαν , μὴ τὰς ἐπὶ γυναικὶ καὶ τέκνοις καὶ τοῖς ἄλλοις οἰκείοις ἀλέκτους ἡδονάς , μὴ πατρίδος καὶ πολιτικῶν φιλανθρωπιῶν ἀπόλαυσιν , μὴ χρημάτων καὶ κτημάτων καὶ τῆς ἄλλης περιουσίας ἀσφαλῆ χρῆσιν , μὴ τῶν ἄλλων ὁτιοῦν συνόλως μέγα ἢ μικρὸν ἐμποδὼν τιθεμένους , τοῦ δὲ καλλίστου καὶ περιμαχήτου καὶ μόνῳ τῷ γένει τῶν ἀνθρώπων οἰκειοτάτου χάριν , σοφίας , μὴ οὐχὶ θάλατταν μὲν ἅπασαν περαιοῦσθαι , πάντα δὲ γῆς μυχὸν ἐπέρχεσθαι , φιλοπευστοῦντας εἴ πού τι καλὸν ἔστιν ἰδεῖν ἢ ἀκοῦσαι , καὶ μετὰ σπουδῆς καὶ προθυμίας τῆς πάσης ἰχνηλατεῖν , ἄχρις ἂν ἐγγένηται τῶν ζητουμένων καὶ ποθουμένων εἰς ἀπόλαυσιν ἐλθεῖν 0 .
διόδευσον μέντοι , ψυχή , καὶ τὸν ἄνθρωπον , εἰ θέλεις , ἕκαστον τῶν περὶ αὐτὸν ἀγαγοῦσα εἰς ἐπίκρισιν , οἷον εὐθέως τί τὸ σῶμα καὶ τί ποιοῦν ἢ πάσχον διανοίᾳ συνεργεῖ , τί ἡ αἴσθησις καὶ τίνα τρόπον τὸν ἡγεμόνα νοῦν ὠφελεῖ , τί λόγος καὶ τίνων γινόμενος ἑρμηνεὺς πρὸς κ αλοκἀγαθίαν συμβάλλεται , τί ἡδονὴ καὶ τί ἐπιθυμία , τί λύπη καὶ φόβος καὶ τίς ἡ πρὸς ταῦτα ἰατρική , δι ἧς ἢ ληφθείς τις εὐμαρῶς διεκδύσεται ἢ οὐχ ἁλώσεται πρὸς αὐτῶν τὸ παράπαν , τί τὸ ἀφραίνειν , τί τὸ ἀκολασταίνειν , τί τὸ ἀδικεῖν , τίς ἡ τῶν ἄλλων πληθὺς νοσημάτων , ὅσα ἡ φθοροποιὸς ἀποτίκτειν πέφυκε κακία , καὶ τίς ἡ τούτων ἀποστροφή , καὶ κατὰ τὰ ἐναντία τί τὸ δίκαιον ἢ τὸ φρόνιμον ἢ τὸ σῶφρον , τὸ ἀνδρεῖον , τὸ εὔβουλον , ἀρετὴ συνόλως ἅπασα καὶ εὐπάθεια , καὶ ὃν τρόπον ἕκαστον αὐτῶν εἴωθε περιγίνεσθαι 0 1 2 .
διόδευσον μέντοι καὶ τὸν μέγιστον καὶ τελεώτατον ἄνθρωπον , τόνδε τὸν κόσμον , καὶ διάσκεψαι τὰ μέρη , ὡς τόποις μὲν διέζευκται , δυνάμεσι δὲ ἥνωται , καὶ τίς ὁ ἀόρατος οὗτος τῆς ἁρμονίας καὶ ἑνώσεως πᾶσι δεσμός 0 .
ἐὰν μέντοι σκοπούμενος μὴ ῥᾳδίως καταλαμβάνῃς ἃ ζητεῖς , ἐπίμενε μὴ κάμνων ·
οὐ γὰρ τῇ ἐκεχειρίᾳ ληπτὰ ταῦτ ἐστίν , ἀλλὰ μόλις πολλοῖς καὶ μεγάλοις πόνοις ἀνευρισκόμενα .
οὗ χάριν ὁ φιλομαθὴς τοῦ τόπου Συχὲμ ἐνείληπται , μεταληφθὲν δὲ τ οὔνομα Συχὲμ ὠμίασις καλεῖται , πόνου σύμβολον , ἐπειδὴ τοῖς μέρεσι τούτοις ἀχθοφορεῖν ἔθος , ὡς καὶ αὐτὸς ἑτέρωθι μέμνηται λέγων ἐπί τινος ἀθλητοῦ τοῦτον τὸν τρόπον 0 ·
„ ὑπέθηκε τὸν ὦμον εἰς τὸ πονεῖν , καὶ ἐγένετο ἀνὴρ γεωργός "  Gen .
ὥστε μηδέποτε , ὦ διάνοια , μαλακισθεῖσα ὀκλάσῃς , ἀλλά , κ ἄν τι δοκῇ δυσθεώρητον εἶναι , τὸ ἐν σαυτῇ βλέπον διανοίξασα διάκυψον εἴσω καὶ ἀκριβέστερον τὰ ὄντα ἐναύγασαι καὶ μή τε ἑκοῦσα μή τε ἄκουσά ποτε μύσῃς ·
τυφλὸν γὰρ ὕπνος , ὡς ὀξυωπὲς ἐγρήγορσις 0 1 .
ἀγαπητὸν δὲ τῷ συνεχεῖ τῆς προσβολῆς εἱλικρινῆ τῶν ζητουμένων λαβεῖν φαντασίαν 0 .
οὐχ ὁρᾷς ὅτι καὶ δρῦν ὑψηλὴν ἐν Συχὲμ πεφυτεῦσθαί φησιν αἰνιττόμενος τὸν ἀνένδοτον καὶ ἀκαμπῆ , στερρόν τε καὶ ἀρραγέστατον παιδείας πόνον ;
ᾧ τὸν μέλλοντα ἔσεσθαι τέλειον καὶ ἀναγκαῖον κεχρῆσθαι , ἵνα μὴ τὸ ψυχῆς δικαστήριον , ὄνομα Δεῖνα  κρίσις γὰρ ἑρμηνεύεται  , συλληφθῇ πρὸς τοῦ τὸν ἐναντίον μοχθοῦντος πόνον , τοῦ φρονήσεως ἐπιβούλου 0 .
ὁ γὰρ ἐπώνυμος τοῦ τόπου τούτου Συχέμ , Ἐμὼρ υἱὸς ὤν , ἀλόγου φύσεως  καλεῖται γὰρ Ἐμὼρ ὄνος  , ἀφροσύνην ἐπιτηδεύων καὶ συντραφεὶς ἀναισχυντίᾳ καὶ θράσει τὰ κριτήρια τῆς διανοίας μιαίνειν ὁ παμμίαρος καὶ φθείρειν ἐπεχείρησεν , εἰ μὴ θᾶττον οἱ φρονήσεως ἀκουσταὶ καὶ γνώριμοι , Συμεών τε καὶ Λευί , φραξάμενοι τὰ οἰκεῖα ἀσφαλῶς ἐπεξῆλθον , ἔτι ὄντας ἐν τῷ φιληδόνῳ καὶ φιλοπαθεῖ καὶ ἀπεριτμήτῳ πόνῳ καθελόντες ·
χρησμοῦ γὰρ ὄντος , ὡς " οὐκ ἂν γένοιτό ποτε πόρνη τῶν τοῦ βλέποντος , Ἰσραήλ , θυγατέρων “  Deut .
23 , 17  , οὗτοι τὴν παρθένον ψυχὴν ἐξαρπάσαντες λαθεῖν ἤλπισαν  Gen .
οὐ γὰρ ἐρημία γε τῶν βοηθησόντων τοῖς παρασπονδουμένοις ἐστίν , ἀλλὰ κ ἂν οἴωνταί τινες , οἰήσονται μόνον , ἀπελεγχθήσονται δὲ τῷ ἔργῳ ψευδοδοξοῦντες .
ἔστι γάρ , ἔστιν ἡ μισοπόνηρος καὶ ἀμείλικτος καὶ ἀδικουμένων ἀρωγὸς ἀπαραίτητος δίκη , σφάλλουσα τὰ τέλη τῶν αἰσχυνόντων ἀρετήν , ὧν πεσόντων εἰς παρθένον πάλιν ἡ δόξασα αἰσχυνθῆναι μεταβάλλει ψυχή ·
δόξασα δ εἶπον , ὅτι οὐδέποτε ἐφθείρετο ·
τῶν γὰρ ἀκουσίων οὐδὲν τοῦ πάσχοντος πρὸς ἀλήθειαν πάθος , ὡς οὐ δὲ τοῦ μὴ ἀπὸ γνώμης ἀδικοῦντος τὸ πραττόμενον ἔργον 0 1 .
ἐν μὲν τῇ πρὸ ταύτης συντάξει τὰ περὶ μισθῶν ὡς ἐνῆν ἐπ  ἀκριβείας διεξήλθομεν ·
νυνὶ δὲ πρόκειται ζητεῖν , τίς ὁ τῶν θείων πραγμάτων κληρονόμος ἐστίν .
ἐπειδὴ γὰρ θεσπισθέντος ὁ σοφὸς ἤκουσε λογίου τοιούτου ·
„ ὁ μισθός σου πολὺς ἔσται σφόδρα ” , πυνθάνεται φάσκων ·
„ δέσποτα , τί μοι δώσεις ;
ὁ δὲ υἱὸς Μασὲκ τῆς οἰκογενοῦς μου οὗτος Δαμασκὸς Ἐλιέζερ “ , καὶ πάλιν „ ἐπειδὴ ἐμοὶ οὐκ ἔδωκας σπέρμα , ὁ δὲ οἰκογενής μου κληρονομήσει με ”  Gen 0 .
καίτοι τίς οὐκ ἂν τὸ τοῦ χρησμῳδοῦντος ἀξίωμα καὶ μέγεθος καταπλαγεὶς ἄφωνος καὶ ἀχανὴς ἐγένετο , καὶ εἰ μὴ διὰ δέος , ἀλλά τοι τῷ περιχαρεῖ 0 1 ;
ἐπιστομίζουσι γὰρ ὡς αἱ σφοδραὶ λῦπαι , καὶ αἱ ὑπερβάλλουσαι χαραί 0 .
διὸ καὶ Μωυσῆς ἰσχνόφωνος ὁμολογεῖ καὶ βραδύγλωσσος γενέσθαι , ἀφ οὗ ἤρξατο ὁ θεὸς αὐτῷ διαλέγεσθαι  Exod .
καὶ ἀψευδής ἐστιν ἡ τοῦ προφήτου μαρτυρία ·
τότε γὰρ εἰκὸς τὸ μὲν φωνητήριον ὄργανον ἐπέχεσθαι , τὸν δὲ κατὰ διάνοιαν λόγον ἀρθρούμενον ἀνυποτάκτῳ φορᾷ χρῆσθαι , νοημάτων οὐ ῥημάτων ἐπάλληλα κάλλη μετ εὐτρόχου καὶ ὑψηγόρου δυνάμεως φιλοσοφοῦντα 0 .
θαυμάσιοι δὲ ἀρεταὶ ἥ τε εὐτολμία καὶ ἡ ἐν τῷ δέοντι παρρησία πρὸς τοὺς ἀμείνους , ὡς καὶ τὸ κωμικὸν ἀψευδῶς μᾶλλον ἢ κωμικῶς εἰρῆσθαι δοκεῖν ἂν πάνθ ὁ δοῦλος ἡσυχάζειν μανθάνῃ , πονηρὸς ἔσται 0 ·
μεταδίδου παρρησίας .
πότε οὖν ἄγει παρρησίαν οἰκέτης πρὸς δεσπότην ;
ἆρ  οὐχ ὅταν ἠδικηκότι μὲν ἑαυτῷ μηδὲν συνειδῇ , πάντα δ ὑπὲρ τοῦ κεκτημένου καὶ λέγοντι καὶ πράττοντι 0 ;
πότε οὖν ἄξιον καὶ τὸν τοῦ θεοῦ δοῦλον ἐλευθεροστομεῖν πρὸς τὸν ἑαυτοῦ τε καὶ τοῦ παντὸς ἡγεμόνα καὶ δεσπότην ἢ ὅταν ἁμαρτημάτων καθαρεύῃ καὶ τὸ φιλοδέσποτον ἐκ τοῦ συνειδότος κρίνῃ , πλείονι χαρᾷ χρώμενος ἐπὶ τῷ θεράπων θεοῦ γενέσθαι , ἢ εἰ τοῦ παντὸς ἀνθρώπων γένους ἐβασίλευσε τὸ γῆς ὁμοῦ καὶ θαλάττης ἀναψάμενος ἀκονιτὶ κράτος 0 ;
τὰς δὲ φιλοδεσπότους θεραπείας καὶ λειτουργίας τοῦ Ἀβραὰμ διασυνίστησιν ἀκροτελεύτιον λογίου τοῦ χρησθέντος αὐτοῦ τῷ υἱεῖ ·
„ δώσω σοι καὶ τῷ σπέρματί σου πᾶσαν τὴν γῆν ταύτην , καὶ ἐνευλογηθήσονται ἐν τῷ σπέρματί σου πάντα τὰ ἔθνη τῆς γῆς , ἀνθ ὧν ὑπήκουσεν Ἀβραὰμ ὁ πατήρ σου τῆς ἐμῆς φωνῆς , καὶ ἐφύλαξε τὰ προστάγματά μου καὶ τὰς ἐντολάς μου καὶ τὰ δικαιώματά μου καὶ τὰ νόμιμά μου “  Gen .
μέγιστον δ ἐγκώμιον οἰκέτου μηδενὸς ὧν ἂν προστάξῃ ὁ δεσπότης ὀλιγωρεῖν , ἀόκνως δὲ καὶ φιλοπόνως ὑπὲρ δύναμιν πάντα σπουδάζειν αἰσίῳ γνώμῃ κατορθοῦν 0 .
εἰσὶ μὲν οὖν , οἷς ἀκούειν ἀλλ οὐ λέγειν ἐμπρεπές , ἐφ ὧν λέγεται „ σιώπα καὶ ἄκουε “  Deut 0 .
27 , 9  , πάγκαλον παράγγελμα 0 .
θρασύτατον γὰρ καὶ λαλίστατον ἀμαθία , ἧς πρῶτον μέν ἐστιν ἄκος ἡσυχία , δεύτερον δὲ προσοχὴ τῶν ἄξιόν τι προφερομένων ἀκοῆς 0 .
μηδεὶς μέντοι νομισάτω τοῦτ αὐτὸ μόνον ἐμφαίνεσθαι διὰ τοῦ „ σιώπα καὶ ἄκουε “ , ἀλλὰ καὶ προτρέψασθαι δυνατώτερον ἕτερον ·
οὐ γὰρ παραινεῖ μόνον γλώττῃ σιωπᾶν καὶ ὠσὶν ἀκούειν , ἀλλὰ καὶ ψυχῇ ταῦτα παθεῖν ἀμφότερα .
πολλοὶ γὰρ ἐπ ἀκρόασιν ἥκοντές τινος οὐκ ἐληλύθασι ταῖς διανοίαις , ἀλλ ἔξω πλανῶνται καὶ μυρία περὶ μυρίων ἑαυτοῖς διεξέρχονται , τὰ συγγενικά , τὰ ὀθνεῖα , τὰ ἴδια , τὰ δημόσια , ὧν εἰκὸς ἦν ἐν τῷ παρόντι μὴ μεμνῆσθαι , πάνθ ὡς ἔπος εἰπεῖν ἑξῆς συναριθμούμενοι , καὶ διὰ τὸν ἐν ἑαυτοῖς πολὺν θροῦν ἀδυνατοῦσι τοῦ λέγοντος ἀκροᾶσθαι ·
λέγει γὰρ ἐκεῖνος ὥσπερ οὐκ ἐν ἀνθρώποις , ἀλλ ἐν ἀψύχοις ἀνδριᾶσιν , οἷς ὦτα μέν ἐστιν , ἀκοαὶ δ οὐκ ἔνεισιν 0 .
ἐὰν οὖν μηδενὶ τῶν ἔξωθεν ἐπιφοιτώντων ἢ ἔνδον ταμιευομένων πραγμάτων ὁ νοῦς ἀξιώσῃ προσομιλεῖν , ἀλλ ἠρεμίαν ἀγαγὼν καὶ ἡσυχάσας πρὸς τὸν λέγοντα ἑαυτὸν ἀποτείνῃ , σιωπήσας κατὰ τὸ Μωυσέως παράγγελμα δυνήσεται μετὰ τῆς πάσης προσοχῆς ἀκροάσασθαι , ἑτέρως δ οὐκ ἂν ἰσχύσαι .
τοῖς μὲν οὖν ἀμαθέσι συμφέρον ἡσυχία , τοῖς δὲ ἐπιστήμης ἐφιεμένοις καὶ ἅμα φιλοδεσπότοις ἀναγκαιότατον ἡ παρρησία κτῆμα 0 1 .
λέγεται γοῦν ἐν Ἐξαγωγῇ ·
„ κύριος πολεμήσει ὑπὲρ ὑμῶν , καὶ ὑμεῖς σιγήσετε “ , καὶ χρησμὸς εὐθὺς ὑπόκειται τοιόσδε ·
„ καὶ εἶπε κύριος πρὸς Μωυσῆν ·
τί βοᾷς πρὸς μέ “  Exod .
ὡς δέον καὶ σιωπᾶν τοὺς μηδὲν ἄξιον ἀκοῆς ἐροῦντας καὶ λέγειν τοὺς ἔρωτι σοφίας θείῳ πεπιστευκότας καὶ μὴ μόνον λέγειν σὺν ἠρεμίᾳ , ἀλλὰ καὶ μετὰ κραυγῆς μείζονος ἐκβοᾶν , οὐ στόματι καὶ γλώττῃ , δι  ὧν ἀέρα λόγος ἔχει σφαιρούμενον αἰσθητὸν ἀκοῇ γίνεσθαι , ἀλλὰ τῷ παμμούσῳ καὶ μεγαλοφωνοτάτῳ ψυχῆς ὀργάνῳ , οὗ θνητὸς μὲν ἀκροατὴς οὐ δὲ εἷς , ὁ δὲ ἀγένητος καὶ ἄφθαρτος μόνος 0 1 2 .
τὸ γὰρ νοητῆς ἁρμονίας εὐάρμοστον καὶ σύμφωνον μέλος ὁ νοητὸς μουσικὸς μόνος καταλαβεῖν ἱκανός , τῶν δὲ ἐν αἰσθήσει φυρομένων οὐ δὲ εἷς 0 .
ὅλου δὴ τοῦ διανοίας ὀργάνου κατὰ τὴν διὰ πασῶν ἢ δὶς διὰ πασῶν συμφωνίαν ἐξηχοῦντος ὁ ἀκροατὴς ὡσανεὶ πυνθάνεται πρὸς ἀλήθειαν οὐ πυνθανόμενος  πάντα γὰρ γνώριμα θεῷ  „ τί βοᾷς πρὸς μέ “ ;
καθ ἱκεσίαν κακῶν ἀποτροπῆς ἢ κατ εὐχαριστίαν μετουσίας ἀγαθῶν ἢ κατὰ ἀμφότερα 0 ;
λάλος δὲ οὕτως ὁ ἰσχνόφωνος καὶ βραδύγλωσσος καὶ ἄλογος εἶναι δοκῶν ἀνευρίσκεται , ὥστε πῇ μὲν οὐ μόνον λέγων ἀλλὰ καὶ βοῶν εἰσάγεται , ἑτέρωθι δὲ ἀπαύστῳ καὶ ἀδιαστάτῳ χρώμενος λόγων ῥύμῃ .
„ Μωυσῆς “ γάρ φησιν „ ἐλάλει , καὶ ὁ θεὸς ἀπεκρίνετο αὐτῷ φωνῇ “  Exod .
19 , 19  , οὐ κατὰ συντέλειαν ἐλάλησεν , ἀλλὰ κατὰ μηκυνομένην παράτασιν ἐλάλει , καὶ ὁ θεὸς οὐ κατὰ συντέλειαν ἐδίδαξεν , ἀλλ αἰεὶ καὶ συνεχῶς ἀπεκρίνετο .
ὅπου δὲ ἀπόκρισις , ἐκεῖ πάντως ἐρώτησις 0 1 .
ἐρωτᾷ δὲ ἕκαστος ὃ μὴ ἐπίσταται , μαθεῖν ἀξιῶν γνούς τε τῶν εἰς ἐπιστήμην ὠφελιμώτατον ἔργον εἶναι ζητεῖν , ἐρωτᾶν , πυνθάνεσθαι , μηδὲν δοκεῖν εἰδέναι μηδέ τι οἴεσθαι παγίως κατειληφέναι .
σοφοὶ μὲν οὖν ὑφηγητῇ καὶ διδασκάλῳ χρῶνται θεῷ , οἱ δ ἀτελέστεροι τῷ σοφῷ 0 1 .
διὸ καὶ λέγουσι ·
„ λάλησον σὺ ἡμῖν , καὶ μὴ λαλείτω πρὸς ἡμᾶς ὁ θεός , μή ποτε ἀποθάνωμεν “  Exod .
τοσαύτῃ δ ἄρα χρῆται παρρησίᾳ ὁ ἀστεῖος , ὥστε οὐ μόνον λέγειν καὶ βοᾶν , ἀλλ ἤδη καὶ καταβοᾶν ἐξ ἀληθοῦς πίστεως καὶ ἀπὸ γνησίου τοῦ πάθους θαρρεῖ .
τὸ γὰρ „ εἰ μὲν ἀφεῖς αὐτοῖς τὴν ἁμαρτίαν , ἄφες ·
εἰ δὲ μή , ἐξάλειψόν με ἐκ τῆς βίβλου σου ἧς ἔγραψας “  Exod 0 .
32 , 32  καὶ τὸ „ μὴ ἐγὼ ἐν γαστρὶ ἔλαβον πάντα τὸν λαὸν τοῦτον , ἢ ἐγὼ ἔτεκον αὐτόν , ὅτι λέγεις μοι 0 ·
λάβε αὐτὸν εἰς τὸν κόλπον σου , ὡσεὶ ἄραι τιθηνὸς τὸν θηλάζοντα ; ”
11 , 12  καὶ τὸ „ πόθεν μοι κρέα δοῦναι παντὶ τῷ λαῷ τούτῳ , ὅτι κλαίουσιν ἐπ ἐμοί 0 ;
μὴ πρόβατα καὶ βόες σφαγήσονται ἢ πᾶν τὸ ὄψος τῆς θαλάσσης συναχθήσεται καὶ ἀρκέσει ; ”
22  καὶ τὸ „ κύριε , διὰ τί ἐκάκωσας τὸν λαὸν τοῦτον ;
καὶ ἀφ οὗ πεπόρευμαι πρὸς Φαραὼ λαλῆσαι ἐπὶ τῷ σῷ ὀνόματι , ἐκάκωσε τὸν λαόν , καὶ οὐκ ἐρρύσω τὸν λαόν σου ”  Exod .
23  , ταῦτα γὰρ καὶ τὰ τοιαῦτα ἔδεισεν ἄν τις καὶ πρὸς ἕνα τῶν ἐν μέρει βασιλέων εἰπεῖν ·
ὁ δ ἀποφαίνεσθαι καὶ πρὸς θεὸν ἐθάρρησεν .
τοῦτο δ  ἄρα πέρας ἦν οὐ τόλμης ἁπλῶς , ἀλλ εὐτολμίας αὐτῷ , διότι οἱ σοφοὶ πάντες φίλοι θεοῦ , καὶ μάλιστα κατὰ τὸν ἱερώτατον νομοθέτην 0 .
παρρησία δὲ φιλίας συγγενές 0 ·
ἐπεὶ πρὸς τίνα ἄν τις ἢ πρὸς τὸν ἑαυτοῦ φίλον παρρησιάσαιτο ;
παγκάλως οὖν ἐν τοῖς χρησμοῖς φίλος ᾄδεται Μωυσῆς  Exod .
33 , 11  , ἵν ὅσα ἐπὶ θάρσει παρακεκινδυνευμένα διεξέρχεται , φιλίᾳ μᾶλλον ἢ αὐθαδείᾳ προφέρεσθαι δοκῇ .
θρασύτης μὲν γὰρ αὐθάδους , φίλου δὲ θαρραλεότης οἰκεῖον 0 1 .
ἀλλὰ σκόπει πάλιν , ὅτι εὐλαβείᾳ τὸ θαρρεῖν ἀνακέκραται .
τὸ μὲν γὰρ „ τί μοι δώσεις ; 0 ”
15 , 2  θάρσος ἐμφαίνει , τὸ δὲ „ δέσποτα ” εὐλάβειαν 0 .
εἰωθὼς δὲ χρῆσθαι μάλιστα διτταῖς ἐπὶ τοῦ αἰτίου προσρήσεσι , τῇ θεὸς καὶ τῇ κύριος , οὐδετέραν νῦν παρείληφεν , ἀλλὰ τὴν δεσπότου , λίαν εὐλαβῶς καὶ σφόδρα κυρίως 0 ·
καίτοι συνώνυμα ταῦτ  εἶναι λέγεται , κύριος καὶ δεσπότης .
ἀλλ  εἰ καὶ τὸ ὑποκείμενον ἓν καὶ τ αὐτόν ἐστιν , ἐπινοίαις αἱ κλήσεις διαφέρουσι ·
κύριος μὲν γὰρ παρὰ τὸ κῦρος , ὃ δὴ βέβαιόν ἐστιν , εἴρηται , κατ ἐναντιότητα ἀβεβαίου καὶ ἀκύρου , δεσπότης δὲ παρὰ τὸν δεσμόν , ἀφ οὗ τὸ δέος οἶμαι  ὥστε τὸν δεσπότην κύριον εἶναι καὶ ἔτι ὡσανεὶ φοβερὸν κύριον , οὐ μόνον τὸ κῦρος καὶ τὸ κράτος ἀνημμένον ἁπάντων , ἀλλὰ καὶ δέος καὶ φόβον ἱκανὸν ἐμποιῆσαι  , τάχα μέντοι καὶ ἐπειδὴ τῶν ὅλων δεσμός ἐστι συνέχων αὐτὰ ἄλυτα καὶ σφίγγων διαλυτὰ ὄντα ἐξ ἑαυτῶν 0 1 2 .
ὁ δὴ φάσκων „ δέσποτα , τί μοι δώσεις “ δυνάμει ταῦτα διεξέρχεται ·
οὐκ ἀγνοῶ σου τὸ ὑπερβάλλον κράτος , ἐπίσταμαι τὸ φοβερὸν τῆς δυναστείας , δεδιὼς καὶ τρέμων ἐντυγχάνω καὶ πάλιν θαρρῶ ·
σὺ γὰρ ἐθέσπισάς μοι μὴ φοβεῖσθαι , σύ μοι γλῶσσαν παιδείας ἔδωκας τοῦ γνῶναι ἡνίκα δεῖ φθέγξασθαι , σὺ τὸ στόμα ἀπερραμμένον ἐξέλυσας , σὺ διοίξας ἐπὶ πλέον ἤρθρωσας , σὺ τὰ λεκτέα συνεβίβασας εἰπεῖν τὸν χρησμὸν βεβαιούμενος ἐκεῖνον ·
„ ἐγὼ ἀνοίξω τὸ στόμα σου , καὶ συμβιβάσω σε ἃ μέλλεις λαλήσειν “  Exod .
τίς γὰρ ἐγενόμην , ἵνα σύ μοι λόγου μεταδῷς , ἵνα μισθὸν ὁμολογῇς , χάριτος καὶ δωρεᾶς ἀγαθὸν τελεώτερον ;
οὐ τῆς πατρίδος εἰμὶ μετανάστης ;
οὐ τῆς συγγενείας ἀπελήλαμαι ;
οὐ τῆς πατρῴας οἰκίας ἠλλοτρίωμαι ;
οὐκ ἀποκήρυκτον καὶ φυγάδα πάντες ἔρημον καὶ ἄτιμον ὀνομάζουσιν ;
ἀλλὰ σύ μοι , δέσποτα , ἡ πατρίς , σὺ ἡ συγγένεια , σὺ ἡ πατρῴα ἑστία , σὺ ἡ ἐπιτιμία , ἡ παρρησία , ὁ μέγας καὶ ἀοίδιμος καὶ ἀναφαίρετος πλοῦτος 0 .
διὰ τί οὖν οὐχὶ θαρρήσω λέγειν ἃ φρονῶ ;
διὰ τί δ οὐ πεύσομαι μαθεῖν τι πλέον ἀξιῶν ;
ἀλλ ὁ λέγων ἐγὼ θαρρεῖν πάλιν ὁμολογῶ δεδιέναι καὶ καταπεπλῆχθαι , καὶ οὐκ ἔχει τὴν ἄμικτον ἐν ἐμοὶ μάχην φόβος τε καὶ θάρσος , ὡς ἴσως ὑπολήψεταί τις , ἀλλὰ τὴν ἀνακεκραμένην συμφωνίαν .
ἀπλήστως οὖν εὐωχοῦμαι τοῦ κράματος , ὅ με ἀναπέπεικε μή τε ἄνευ εὐλαβείας παρρησιάζεσθαι μή τε ἀπαρρησιάστως εὐλαβεῖσθαι .
τὴν γὰρ οὐδένειαν τὴν ἐμαυτοῦ μετρεῖν ἔμαθον καὶ τὰς ἐν ὑπερβολαῖς ἀκρότητας τῶν σῶν εὐεργεσιῶν περιβλέπεσθαι ·
καὶ ἐπειδὰν " γῆν καὶ τέφραν " καὶ εἴ τι ἐκβλητότερον ἐμαυτὸν αἴσθωμαι , τηνικαῦτα ἐντυγχάνειν σοι θαρρῶ , ταπεινὸς γεγονώς , καταβεβλημένος εἰς χοῦν , ὅσα εἴς γε τὸ μη δ ὑφεστάναι δοκεῖν ἀνεστοιχειωμένος .
καὶ τοῦτό μου τὸ πάθος τῆς ψυχῆς ἐστηλογράφησεν ἐν τῷ ἐμῷ μνημείῳ ὁ ἐπίσκοπος Μωυσῆς . "
ἐγγίσας " γάρ φησιν " Ἀβραὰμ εἶπε ·
νῦν ἠρξάμην λαλῆσαι πρὸς τὸν κύριον , ἐγὼ δέ εἰμι γῆ καὶ σποδός "  Gen .
18 , 27  , ἐπειδὴ τότε καιρὸς ἐντυγχάνειν γένεσιν τῷ πεποιηκότι , ὅτε τὴν ἑαυτῆς οὐδένειαν ἔγνωκεν 0 .
τὸ δὲ " τί μοι δώσεις ; 0 "
οὐκ ἀποροῦντός ἐστι φωνὴ μᾶλλον ἢ ἐπὶ τῷ πλήθει καὶ μεγέθει ὧν ἀπήλαυκεν ἀγαθῶν εὐχαριστοῦντος . 0 "
τί μοι δώσεις ; "
ἔτι γὰρ ἀπολείπεταί τι πλέον προσδοκῆσαι ;
ἄφθονοι μέν , ὦ φιλόδωρε , αἱ σαὶ χάριτες καὶ ἀπερίγραφοι καὶ ὅρον ἢ τελευτὴν οὐκ ἔχουσαι , πηγῶν τρόπον πλείω τῶν ἀπαντλουμένων ἀνομβροῦσαι 0 .
σκοπεῖν δὲ ἄξιον οὐ μόνον τὸν αἰεὶ πλημμυροῦντα χειμάρρουν τῶν σῶν εὐεργεσιῶν , ἀλλὰ καὶ τὰς ἀρδομένας ἡμῶν ἀρούρας 0 ·
εἰ γὰρ περιττὸν ἀναχυθείη τὸ ῥεῦμα , λιμνῶδες καὶ τελματῶδες ἀντὶ καρποφόρου γῆς ἔσται τὸ πεδίον .
πρὸς εὐφορίαν οὖν μεμετρημένης , ἀλλ οὐκ ἀμέτρου δεῖ τῆς ἐπιρροῆς ἐμοί .
διὸ πεύσομαι „ τί μοι δώσεις “ ἀμύθητα δοὺς καὶ σχεδὸν πάντα ὅσα θνητὴν φύσιν χωρῆσαι δυνατὸν ἦν ;
ὃ γὰρ λοιπὸν ἐπιζητῶ μαθεῖν τε καὶ κτήσασθαι , τοῦτ ἐστίν , τίς ἂν γένοιτο ἄξιος τῶν σῶν εὐεργεσιῶν  καὶ  κληρονόμος .
ἢ „ ἐγὼ ἀπολυθήσομαι ἄτεκνος “  Gen .
15 , 2  , ὀλιγοχρόνιον καὶ ἐφήμερον καὶ ὠκύμορον λαβὼν ἀγαθόν , εὐχόμενος τ οὐναντίον , πολυήμερον καὶ μακροχρόνιον καὶ ἀκήρατον καὶ ἀθάνατον , ὡς δυνηθῆναι καὶ σπέρματα βαλέσθαι καὶ ῥίζας ἐχυρότητος ἕνεκα ἀποτεῖναι καὶ ἄνω πρὸς οὐρανὸν τὸ στέλεχος ἀνεγεῖρον μετεωρίσαι 0 ;
τὴν γὰρ ἀνθρωπίνην ἀρετὴν βαίνειν μὲν ἐπὶ γῆς , φθάνειν δὲ πρὸς οὐρανὸν ἀναγκαῖον , ἵν ἐκεῖ τῆς ἀφθαρσίας ἑστιαθεῖσα τὸν ἀεὶ χρόνον ἀπήμων διαμένῃ 0 .
ἄτεκνον γὰρ καὶ στεῖραν οἶδ ὅτι ψυχὴν ὁ τὰ μὴ ὄντα φέρων καὶ τὰ πάντα γεννῶν μεμίσηκας , ἐπεὶ καὶ χάριν ἔδωκας ἐξαίρετον τῷ διορατικῷ γένει τὸ μηδέποτε στειρωθῆναι καὶ ἀτοκῆσαι , ᾧ καὶ αὐτὸς προσνεμηθεὶς ἐφίεμαι κληρονόμου δικαίως .
ἄσβεστον γὰρ αὐτὸ καταθεώμενος αἴσχιστον εἶναι νομίζω τὴν ἐμαυτοῦ φύσιν τοῦ καλοῦ περιιδεῖν καταλυθεῖσαν .
ἱκέτης οὖν γίνομαι καὶ ποτνιῶμαι , ἵνα σπερμάτων καὶ ἐμπυρευμάτων ὑποτυφομένων τὸ ἀρετῆς ἀνακαίηται καὶ ἀναφλέγηται σωτήριον φέγγος , ὃ λαμπαδευόμενον ἐπαλλήλοις διαδοχαῖς ἰσοχρόνιον γενήσεται κόσμῳ .
ζῆλον καὶ τοῖς ἀσκητικοῖς ἔδωκας τέκνων τῶν ψυχῆς σπορᾶς καὶ γενέσεως , καὶ μοιραθέντες ὑφ  ἡδονῆς ἐξελάλησαν εἰπόντες ·
„ τὰ παιδία οἷς ἠλέησεν ὁ θεὸς τὸν παῖδά σου “  Gen 0 .
33 , 5  , ὧν ἀκακία καὶ τροφὸς καὶ τιθήνη , ὧν ἄβατοι καὶ ἁπαλαὶ καὶ εὐφυεῖς ψυχαί , τῶν ἀρετῆς παγκάλων καὶ θεοειδεστάτων εὐπαράδεκτοι χαρακτήρων 0 .
δίδαξον δέ με κ ἀκεῖνο , εἰ „ ὁ υἱὸς Μασὲκ τῆς οἰκογενοῦς μου “ τῶν σῶν χαρίτων ἱκανὸς γενέσθαι κληρονόμος ἐστίν .
ἐγὼ γὰρ ἄχρι νῦν τὸν μὲν ἐλπιζόμενον οὐκ ἔλαβον , ὃν δ ἔλαβον , οὐκ ἐλπίζω .
τίς δὲ ἡ Μασὲκ καὶ τίς αὐτῆς ὁ υἱός , οὐ παρέργως ἐπισκεπτέον 0 .
ἑρμηνεύεται τοίνυν Μασὲκ ἐκ φιλήματος .
φίλημα δὲ διαφέρει τοῦ φιλεῖν ·
τὸ μὲν γὰρ ψυχῶν ἕνωσιν ἁρμοζομένων εὐνοίᾳ , τὸ δὲ ἐπιπόλαιον καὶ ψιλὴν δεξίωσιν χρείας τινὸς εἰς τ αὐτὸ συναγαγούσης ἔοικεν ἐμφαίνειν 0 .
ὥσπερ γὰρ ἐν τῷ ἀνακύπτειν οὐκ ἔστι τὸ κύπτειν οὐ δ ἐν τῷ καταπίνειν ἦν πάντως τὸ πίνειν οὐ δ ἐν μαρσίππῳ ὁ ἵππος , οὕτως οὐ δ ἐν τῷ καταφιλεῖν τὸ φιλεῖν , ἐπεὶ καὶ τῶν ἐχθρῶν μυρίους εἴκοντές τινες ταῖς τοῦ βίου χαλεπαῖς ἀνάγκαις δεξιοῦνται 0 .
τίς οὖν ἐστιν ἡ ἐκ φιλήματος ἀλλὰ μὴ ἐξ ἀψευδοῦς φιλίας ἡμῖν συσταθεῖσα , φράσω μηδὲν ὑποστειλάμενος ·